கருணையினால் - கடவுள் தந்த இலவசமாக ஜாதி இருக்க முடியுமா? என்ற கேள்வியை பெரியார் கேட்டபோது, அவரை கடவுளின் எதிரி என்றார்கள். மதம் தந்த இலவசம் என்றால் அது நீதியான மதமாக இருக்க முடியுமா? என்று சமூக நீதிக் குரலை எழுப்பியபோது மத விரோதி என்றார்கள். ஆனாலும் அவர் குரல் ஓயவில்லை. ‘எதிரி’, ‘துரோகி’ என்ற பட்டங்களை சுமக்க நான் தயாராகி விட்டேன். அப்படியே என்னை அழையுங்கள் என்று நெஞ்சு நிமிர்த்திக் கூறி பயணத்தைத் தொடர்ந்தார். இந்தப் புள்ளியில்தான் பெரியாரின் தனித்துவம் பொதிந்திருக்கிறது.